Man ontsnap na hy Tukkie-student verkragŉ Man wat glo ŉ student aan die Universiteit van Pretoria verkrag het en met ŉ mes gesteek het, het uit aanhouding ontsnap. Beeld berig dat die man (24) Vrydagmiddag uit die George Mukhari-hospitaal in Ga-Rankuwa deur ŉ toiletvenster ontglip het. Die man is aanvanklik in die selle van die Pretoria-Noord-polisiekantoor aangehou nadat hy Woensdagaand in hegtenis geneem is. Hy het egter gekla hy voel siek en is hospitaal toe geneem. Die student (22) is Woensdagaand na Bybelstudie by haar huis in ŉ veiligheidskompleks in Magalieskruin in die Noorde van Pretoria verkrag en verskeie kere met ŉ mes gesteek. Lees die volledige berig hier.